**ENGLESKI JEZIK**

Engleski se jezik kao materinski jezik ili službeni jezik govori u velikom broju zemalja, proteže se kroz različite kulture i danas služi kao glavni jezik komunikacije u cijelome svijetu. Znanje engleskoga jezika od velike je važnosti za obrazovanje, za putovanja u inozemstvo i za uspostavljanje društvenih i poslovnih međunarodnih dodira i veza. Zato učenje engleskog jezika već u osnovnoj školi ima za cilj razvijanje komunikacijskih sposobnosti i jezičnih umijeća potrebnih za međunarodnu komunikaciju i pripremanje učenika za rastuće međunarodno tržište rada. Znanje engleskoga jezika svakako je prednost u vremenu brzih promjena koje se događaju kao ishod razvoja informatičke i komunikacijske tehnologije. Osim toga, učenjem engleskoga jezika učenici upoznaju zemlje engleskoga govornoga područja te složenost i višestrukost različitih kultura koje se njime služe. Nastava engleskoga jezika u osnovnoj školi priprema učenike za nastavak obrazovanja u sekundarnom i tercijarnom sektoru, a primjenom prikladnih metoda i tehnika u nastavnome procesu poticat će i održati pozitivan stav i motivaciju za njegovo učenje tijekom cjelokupnog obrazovanja. \*(preuzeto iz Nastavnog plana i programa za osnovnu školu)

**ELEMENTI OCJENJIVANJA U ENGLESKOM JEZIKU**

**1.-4. RAZRED**

Rano učenje engleskog jezika fokusira se na govornu komunikaciju uz pokret, likovni izraz, igre i pjesme, pogotovo u 1. i 2. razredu. Učenike se time motivira i potiče njihova ljubav prema jeziku, upoznaju se sa kulturom stranog jezika te im se podiže samopouzdanje. U 3. i 4. Razredu sve se više uvode vještine čitanja i pisanja te se integriraju jezične vještine.

U prvom polugodištu prvog razreda učitelj prati učenikova postignuća (opisno ocjenjivanje u rubriku s lijeve strane), ali ga ne ocjenjuje brojčano. U drugom polugodištu ne ocjenjuje se čitanje, već učenici na globalnoj razini vježbaju čitanje izoliranih riječi. Pisanje se uvodi u 2. polugodištu, te se temelji na preslikavanju slova i izoliranih riječi, učenici se upoznaju s ortografijom engleskog jezika i slovima kojih nema u engleskom jeziku. Pisanje se u 1. razredu također ne ocjenjuje.

Učitelj evidentira redovitost pisanja domaćih uradaka, pregledava učeničke bilježnice ili radne bilježnice, odnosno njihovo nošenje na nastavu, cjelovitost i urednost, kreativne uratke (izrada postera, plakata), redovitost sudjelovanja na nastavi i slično.

U okviru predmeta Engleski jezik u razrednoj nastavi vrednuju se slijedeći elementi:

* **Razumijevanje: slušanje i čitanje**
* **Izražavanje: usmeno i pisano**

**RAZUMIJEVANJE SLUŠANJEM**

* povezivanje govorene riječi i slike
* reagiranje tijelom na govorene upute
* razumijevanje izoliranih riječi, kraćih izraza (1. i 2. razred)
* razumijevanje kraćih iskaza, kratkih zvučnih i pisanih tekstova (3.i 4. razred)
* bojanje i crtanje po diktatu
* slušanje snimljenog materijala s određenim zadatkom
* slušanje i odgovaranje na pitanja

**RAZUMIJEVANJE ČITANJEM**

* Prepoznavanje riječi
* Čitanje riječi na karticama
* Zadaci pročitaj i spoji sliku i riječ
* Zadaci pročitaj i nacrtaj
* Čitanje po ulogama
* Izdvajanje 'uljeza' među riječima
* Čitanje kratkih rečenica i jednostavnog teksta
* Odabir i zaokruživanje točne riječi
* Slaganje riječi u rečenicu
* Odgovaranje na pitanja

**USMENO IZRAŽAVANJE I STVARANJE**

* Čitanje riječi, rečenica
* opis slike
* imenovanje predmeta, osoba
* uloge, dijalozi i odgovori na pitanja
* igrokazi i dramatizacije
* ponavljanje odslušanog
* recitiranje i pjevanje pjesmica
* prezentacija grupnog rada
* verbalna reakcija na situaciju, postavljanje pitanja
* prepričavanje uz likovni predložak

**PISANO IZRAŽAVANJE I STVARANJE**

* prepisivanje riječi, fraza, rečenica s ploče, iz knjige
* razvrstavanje riječi u leksičke nizove
* ispravljanje pogrešaka u pisanju
* diktat
* prevođenje riječi
* zadaci dopunjavanja, povezivanja rečenica/riječi koje se slažu

**ELEMENTI OCJENJIVANJA U ENGLESKOM JEZIKU**

**5.-8. RAZRED**

Od pete godine učenja počinje se eksplicitno uvoditi gramatika, učenici se sve više izražavaju usmeno i pisano uz vodstvo učitelja. U 7. i 8. Razredu učenike se priprema na nastavak školovanja jačim radom na svim vještinama i uvježbavanjem gramatičkog gradiva.

U okviru predmeta Engleski jezik u predmetnoj nastavi vrednuju se slijedeći elementi:

* **Razumijevanje**
* **Govorne sposobnosti**
* **Sposobnosti pisanog izražavanja**
* **Jezične zakonitosti – gramatika**

**RAZUMIJEVANJE**

* Provjera razumijevanja slušanog i čitanog teksta (pisani ili usmeni odgovori na postavljena pitanja)
* Diktat
* Dopunjavanje ponuđenim, poznatim riječima
* Samostalan rad na tekstu s određenim zadatkom
* Provjera vokabulara
* Povezivanje auditivnog i vizualnog sadržaja
* Interakcija s učiteljem i učenicima
* Prijevod

**GOVORNE SPOSOBNOSTI**

* Čitanje i izgovor
* Usmena provjera: pitanja i odgovori
* Govorna produkcija i interakcija
* Bogatstvo rječnika u usmenom odgovaranju
* Poznavanje vokabulara i jezičnih struktura iz lekcija i korištenje u kontekstu
* Povezivanje nastavnih sadržaja s vlastitim životom
* Sudjelovanje u razgovoru, samostalnost u usmenom izražavaju
* Prezentacija uratka
* Igranje uloga, dijalog
* Opisivanje, prepričavanje, izražavanje vlastitih stavova

**SPOSOBNOSTI PISANOG IZRAŽAVANJA**

* Samostalno ili vođeno pisanje teksta (školske zadaće, sastavci)
* Opisivanje slike, ilustracije, odgovaranje na pitanja
* Pisanje izvještaja, intervjua, pisma prema modelu

**JEZIČNE ZAKONITOSTI – GRAMATIKA**

* Primjena gramatičkih pravila
* Testovi objektivnog tipa
* Gramatička ispravnost rečenica
* Preoblikovanje rečenica obzirom na glagolsko vrijeme, lice…